Suchinthana/ta-wikipedia huggingface dataset:
தமிழ்நாடு அரசுப் போக்குவரத்துக் கழகம், திருநெல்வேலி

தமிழ்நாடு அரசுப் போக்குவரத்துக் கழகம் - திருநெல்வேலி என்பது அரசுப் போக்குவரத்து கழக துறையின் கீழ் செயல்படும் ஒரு பொதுப் போக்குவரத்து அமைப்பாகும். இது தமிழ்நாடு அரசுப் போக்குவரத்துக் கழகத்தின் 8 பிரிவுகளில் இதுவும் ஒன்றாகும்.

வரலாறு 
1974ஆம் ஆண்டு பாண்டியன் போக்குவரத்துக் கழகத்திலிருந்து 104 பேருந்துகள் பிரிக்கப்பட்டு நாகர்கோவிலை தலைமையிடமாக கொண்டு கட்டபொம்மன் போக்குவரத்துக் கழகம் உருவாக்கப்பட்டது. 1983ஆம் ஆண்டு கன்னியாகுமரி மாவட்டத்தை உள்ளடக்கிய பணிமனைகள் கட்டபொம்மன் போக்குவரத்துக் கழகத்திலிருந்து பிரித்து நேசமணிப் போக்குவரத்துக் கழகம் உருவாக்கப்பட்டது. நேசமணிப் போக்குவரத்துக் கழகம் உருவாக்கப்பட்டபின் கட்டபொம்மன் போக்குவரத்துக் கழகத்தின் தலைமையிடம் திருநெல்வேலிக்கு மாற்றப்பட்டது. 1997-ல் போக்குவரத்துக் கழகங்களைத் தமிழ்நாடு அரசுப் போக்குவரத்துக் கழகம் என பெயர்மாற்றம் செய்யப்பட்டப்பொழுது தமிழ்நாடு அரசுப் போக்குவரத்துக் கழகம் மதுரையுடன் இணைக்கப்பட்டது. தமிழ்நாடு அரசுப் போக்குவரத்துக் கழகம், மதுரையிலிருந்து திருநெல்வேலி, தூத்துக்குடி, கன்னியாகுமரி ஆகிய மாவட்டங்களை உள்ளடக்கிய போக்குவரத்துக் கழகங்கள் பிரிக்கப்பட்டு தமிழ்நாடு அரசு போக்குவரத்துக் கழகம், திருநெல்வேலி என 2010 நவம்பர் 1 அன்று உருவாக்கப்பட்டது.

மண்டலங்களும் பணிமனைகளும் 
இந்த போக்குவரத்துக் கழகம் 3 மண்டலங்களாகப் பிரிக்கப்பட்டுள்ளது. 
 திருநெல்வேலி
 தூத்துக்குடி
 நாகர்கோவில்

திருநெல்வேலி மண்டலம்
கட்டபொம்மன் போக்குவரத்துக் கழகம் என்ற பெயரால் பெரும்பான்மையினரால் அறியப்படுகிறது. இது திருநெல்வேலி மற்றும் தென்காசி மாவட்டத்தை உள்ளடக்கியது. இம்மண்டலம் பின்வரும் 11 பணிமனைகளை கொண்டது:

பணிமனைகள்
தாமிரபரணி
திருநெல்வேலி புறவழிச்சாலை
கட்டபொம்மன்நகர்
வள்ளியூர்
திசையன்விளை
சேரன்மாதேவி
பாபநாசம்
தென்காசி
செங்கோட்டை
புளியங்குடி
சங்கரன்கோவில்

நாகர்கோவில் மண்டலம்
நேசமணி போக்குவரத்துக் கழகம் என்ற பெயரால் பெரும்பான்மையினரால் அறியப்படுகிறது. கன்னியாகுமரி மாவட்டத்தை உள்ளடக்கிய இம்மண்டலம் பெரும்பான்மையான நகர மற்றும் புறநகரப் பேருந்துகளை இயக்குகிறது. நாகர்கோவிலில் பேருந்திற்கு மேற்கூரை கட்டும் தளமும் உள்ளது. பின்வரும் 12 பணிமனைகள் கொண்ட இம்மண்டலம் சுமார் 1000-க்கும் மேலான பேருந்துகளை தினமும் இயக்குகிறது:

பணிமனைகள்

கன்னியாகுமரி
ராணிதோட்டம் கிளை 1
ராணிதோட்டம் கிளை 2 
ராணிதோட்டம் கிளை 3 
செட்டிக்குளம்
விவேகானந்தபுரம்
திங்கள்நகர்
குளச்சல்
திருவட்டார்
மார்த்தாண்டம்
குழித்துறை கிளை 1
குழித்துறை கிளை 2

தூத்துக்குடி மண்டலம்
 
இம்மண்டலம் 26.06.2013 அன்று தமிழ்நாடு அரசுப் போக்குவரத்துக் கழகம் (திருநெல்வேலி) லிமிடெட், திருநெல்வேலியில் "தூத்துக்குடி" என்ற புதிய மண்டலம் உருவாக்கப்பட்டது. இது தூத்துக்குடி
மாவட்டத்தை உள்ளடக்கியது ஆகும். இது பின்வரும் 7 பனிமனைகளை
கொண்டுள்ளது

பணிமனைகள்

தூத்துக்குடி நகர்
தூத்துக்குடி புறநகர்
திருச்செந்தூா்
ஸ்ரீவைகுண்டம்
கோவில்பட்டி
விளாத்திகுளம்
சாத்தான்குளம்

இதனையும் காண்க
 மாநகரப் போக்குவரத்து கழகம் - சென்னை
 அரசு விரைவுப் போக்குவரத்துக் கழகம்
 தமிழ்நாடு அரசுப் போக்குவரத்துக் கழகம் - விழுப்புரம்
 தமிழ்நாடு அரசுப் போக்குவரத்துக் கழகம் - கும்பகோணம்
 தமிழ்நாடு அரசுப் போக்குவரத்துக் கழகம் - சேலம்
 தமிழ்நாடு அரசுப் போக்குவரத்துக் கழகம் - கோவை
 தமிழ்நாடு அரசுப் போக்குவரத்துக் கழகம் - மதுரை

மேற்கோள்கள்

வெளி இணைப்புகள்
தமிழ்நாடு அரசுப் போக்குவரத்துக் கழகம், திருநெல்வேலி

தமிழ்நாட்டுப் போக்குவரத்து
தமிழ்நாடு அரசு நிறுவனங்கள்
சங்ககிரி மலைக்கோட்டை

சங்ககிரி மலைக்கோட்டை (Sankagiri hill) சேலம் மாவட்டத்தில் சங்ககிரி வட்டத்தில் 'சங்கரி துர்க்கம்' என்ற மலையின் மேல் காணப்படும் கோட்டையாகும். இது சேலத்திலிருந்து 35 கிமீ மேற்கில் அமைந்துள்ளது.

பெயர்க்காரணம்
 இந்த கோட்டை சங்கு போன்ற வடிவம் கொண்டதாலும், கிரி என்றால் மலை என்று அர்த்தம் என்பதாலும் இதற்கு சங்ககிரி என்று பெயர் வந்ததாக கூறப்படுகிறது.
 இந்த கோட்டையில் ஆள் இறங்கும் குழி, தோல் உரிச்சான் மேடு, தொங்கவிட்டான் குகை, உருட்டிவிட்டான் பாறை ஆகியவற்றில் தண்டனை பெறுபவர்கள் சங்கிலியால் கட்டப்பட்டு கொல்லப்பட்டதாகக் கூறப்படுகிறது.

வரலாறு
வரலாற்றுச் சிறப்பு மிக்க இக்கோட்டை விஜயநகர அரசர்களால் 14ஆம் நூற்றாண்டில் கட்டப்பட்டது. இக்கோட்டையின் உயரம் 5 கி. மீ. சங்ககிரி மலைக்கோட்டை தமிழகத்தின் மிக உயரமான மலைக்கோட்டையாகும். 

மலையின் அடிப்பகுதியிலிருந்து உச்சிவரை இக்கோட்டையில் ஒன்பது வாயில்கள் உள்ளன. மலையிலுள்ள பாறைகள் மிக அழகான முறையில் செதுக்கப்பட்டு பயன்படுத்தப்பட்டுள்ளன. கோட்டை கட்டப் பயன்படுத்தப்பட்ட செங்கற்களும் மிகவும் உறுதிவாய்ந்தவையாக உள்ளன. கி. பி. பதினேழாம் நூற்றாண்டில் ஐதர் அலி, அவரது மகன் திப்பு சுல்தான் ஆகியோரால் இக்கோட்டை ஆக்கிரமிப்பு செய்யப்பட்டது என அறியப்படுகிறது. 9வது வாயிலில் 1799 என்ற ஆண்டு குறிப்பிடப்பட்டுள்ளது. எனவே இது ஆங்கிலேயர்களால் இவ்வாயில் கட்டப்பட்டிருக்கலாம்.

கோட்டையின் மூன்றாவது வாயிலில் வரதராஜ பெருமாள் கோவில் உள்ளது. இங்கு இன்றும் வழிபாடு நடத்தப்படுகிறது. இக்கோவிலுள்ள கல்யாண மண்டபத்தில் அமைக்கப்பட்ட தூண்கள் வேலைப்பாடு மிகுந்தவை. இக்கோவிலின் ஒருபகுதி இந்தியத் தொல்பொருள் துறையினரால் புணரமைக்கப்பட்டுள்ளது. 5ஆவது வாயிலை அடுத்து படைவீரர்கள் தங்குமிடம் சிதைவடைந்த நிலையில் காணப்படுகிறது. 5-ஆம் 6-ஆம் வாயில்களுக்கிடையில் முஸ்லிம்களின் வழிபாட்டுத்தலம் ஒன்றும் அதனருகில் மர்மமான சுரங்கப்பாதை ஒன்றும் உள்ளது. 6-ஆவது வாயிலுக்கருகில் வெடிமருந்து வைப்புக் கிடங்கு ஒன்று உள்ளது. கோட்டையின் உச்சியில் சென்ன கேசவப்பெருமாள் கோவில் உள்ளது. முக்கிய விழா நாட்கள் தவிர பிற நாட்களில் இக்கோவிலின் உற்சவர் மலை அடிவாரத்தில் வைக்கப்படுகிறார். மலையடிவாரத்தில் சோமேசுவரசுவாமி கோவில் ஒன்றும் உள்ளது. இக்கோட்டை இந்தியத் தொல்லியல் ஆய்வகத்தி பாதுகாப்பில் உள்ளது.

கோட்டையில் உள்ள வழிபாட்டுத் தளங்கள்
கீழ் அரணில் சிவன் கோவில் 
வரதராசப் பெருமாள் கோவில் 
சென்ன கேசவப் பெருமாள் கோவில் 
தஸ்தகீர் மகான் தர்கா 
கெய்த் பீர் பள்ளிவாசல்

தீரன் சின்னமலை
இக்கோட்டையில் தீரன் சின்னமலையை  ஆங்கிலேயர் 1805ம் ஆண்டு சூலை 31ந் தேதி (ஆடி 18 அன்று) தூக்கிலிட்டார்கள்.

மேற்கோள்கள் 

தமிழகக் கோட்டைகள்
தமிழக தொல்லியற்களங்கள்
சேலம் மாவட்டம்
கட்டற்ற மென்பொருள் அறக்கட்டளை தமிழ்நாடு

கட்டற்ற மென்பொருள் அறக்கட்டளை தமிழ்நாடு (FSFTN), 2008 ஆம் ஆண்டு தொடங்கப்பட்ட ஒரு இலாப நோக்கற்ற நிறுவனம் ஆகும். இது கட்டற்ற மென்பொருள் இயக்கம் இந்தியாவின் ஒரு கிளை நிறுவனமாகும்.  தமிழ்நாட்டில் அண்ணா பல்கலைக்கழகம் மற்றும் சென்னை இந்திய தொழில்நுட்ப கழகம் உள்ளிட்ட கல்வி நிறுவனங்களில் இந்த அமைப்பு தீவிரமாகச் செயற்படுகிறது.

பணிகள் 
 கட்டற்ற உள்ளடக்கங்கள், மென்பொருட்கள் தொடர்பான விழிப்புணர்வு
 படைப்பாக்கம்
 பட்டறைகள், நிகழ்வுகள்

நோக்கங்கள் 
FSFTN தளத்தின் படி, நிறுவனத்தின் முக்கிய குறிக்கோள்கள் பின்வருமாறு:
 கட்டற்ற மென்பொருள் பயன்பாட்டில் கணினி பயனர்களிடையே விழிப்புணர்வை உருவாக்குதல்.

வெளி இணைப்புகள் 
 -

மேற்கோள்கள்

கட்டற்ற பண்பாட்டு அமைப்புகள்
தமிழ்நாட்டு அமைப்புகள்
தமிழ்க் கணிமை
முட்டம், இடுக்கி மாவட்டம்

முட்டம் () கேரளா மாநிலத்தில் இடுக்கி மாவட்டத்தில் உள்ள ஒரு கிராம பஞ்சாயத்து. கொச்சியிலிருந்து சுமர் 66 கிலோமீட்டர் கிழக்கு தென் திசையில் இருக்கிறது. இங்கு இந்துக்கள், கிறித்தவர்கள், இசுலாமியர்கள் சேர்ந்து ஒற்றுமையாக வாழ்கின்றனர்.

இதே பெயர் கொண்ட இடங்கள் 
கேரளத்திலும் தமிழ்நாட்டிலும் பல்வேறு பகுதிகளில் "முட்டம்" என்ற பெயரில் பல ஊர்கள் உள்ளன.

 தொடுபுழா(தொடுபுழை) - முட்டம்
 கன்னியாகுமரி - முட்டம்,
 ஹரிப்பாடு- முட்டம்,
 சேர்த்தலா(சேர்த்தலை) - முட்டம்,
 ஆலுவா - முட்டம்,
 கண்ணூர் - முட்டம், (பய்யங்காடி)
 தொடுபுழா - ஏழுமுட்டம்
 காசர்கோடு - முட்டம் 
 கோயம்புத்தூர் - முட்டம்  (கொங்கு பகுதியில்) 
 கடலூர் - முட்டம் (காட்டுமன்னார்கோயில் தாலுக்கா), 
 நாகப்பட்டினம் - முட்டம்

சுற்றுலாத் தலங்கள்

மலங்கரா அணைக்கட்டு
இது தொடுபுழாயாறில் அமைந்திருக்கும் ஒரு அணை. மூலமற்றம் இடுக்கி மின்சார உற்பத்தி நிலையத்திலிருந்து வெளியே வருகிற் தண்ணீரை சேமிப்பதற்காகக் கட்டின அணையாகும். இங்கு ஒரு பூங்கா மற்றும் படகுத்துறையும் சுற்றுலா பயணிகளுக்காக அமைந்திருக்கிறது.

இலவீழாபூஞ்சிரா

இந்த சுற்றுலாத் தலம் முட்டத்திலிருந்து 10 கிமீ, தொடுபுழாவிலிருந்து 18 கிமீ,  கோட்டயத்திலிருந்து 55 கிமீ தொலையளவில் இருக்கிறது.இலவீழாபூஞ்சிரா என்ற பெயரின் கருத்து இலை உதிராமல் இருக்கிற  ஒரு பசுமையான பள்ளத்தாக்கு. பல பார்வையாளர்கள் இங்கு வருகின்றனர் குறிப்பாக மலையேறுபவர்கள்ககாக ஒரு சிறந்த சுற்றுலா தலம். இங்கு நீங்கள் நான்கு குன்றுகள் நடுவிலேயே ஒரு பசுமையான தாவரங்கள் நிறைந்த பள்ளத்தாக்கு பார்க்க முடியும். இந்த மலைகளின் ஒரு மலையான குடயத்தூர் விந்தியன் உச்சியிலிருந்து இடுக்கி, கோட்டயம், எர்ணாகுளம், ஆலப்புழா, பத்தனம்திட்டா மற்றும் திருச்சூர்மாவட்டங்களில் பெரும் பகுதிகளை பார்வையிட முடியும்.

சுகாதாரம்
மக்கள் முக்கியமாக சுகாதார தேவைகளுக்கு அலோபதி மற்றும் ஆயுர்வேதம் சார்ந்தது. ஒரு ஆரம்ப சுகாதார நிலையம் மற்றும் தனியார் மருத்துவமனைகள் இங்கு இயங்குகின்றன.

கல்வி நிறுவனங்கள் 

 மகாத்மா காந்தி பொறியியல் பல்கலைக்கழக கல்லூரி தொடுபுழா இந்த கிராமத்தில் அமைந்துள்ளது.
 அரசு பாலிடெக்னி கல்லூரி, முட்டம்
 தொழில்நுட்ப மேல்நிலைப்பள்ளி, முட்டம்
 அரசு உயர்நிலை பள்ளி, முட்டம்
 புனித தாமஸ் உயர்நிலை பள்ளி, துடங்கநாடு
 ஷாந்தாள் ஜோதி பப்ளிக் பள்ளி, முட்டம்.
 பஞ்சாயத்து எல்பி பள்ளி, இல்லிசாரி.
 ஷ்ரபுல் இஸ்லாம் மதராசா
 அரசு உயர்நிலை பள்ளி: முந்தைய அது ஸ்ரீ லக்ஷ்மி விலாசம் சம்ச்க்ரிதா பாடாசாலா என்று அழைக்கப்பட்டிருந்தது. இது இந்த கிராமத்திலேயே ஒரு பழைய கல்வி நிறுவனம் ஆகும்.

வங்கிகள் 

 திருவாங்கூர் ஸ்டேட் வங்கி (விவசாயம்) முட்டம் - துடங்கநாடு
 பெடரல் வங்கி, முட்டம்.
 தொடுபுழா நகர வங்கி, முட்டம்.
 முட்டம் சேவை கூட்டுறவு வங்கி, முட்டம்
 இடுக்கி மாவட்ட கூட்டுறவு வங்கி, முட்டம்
 துடங்கநாடு சேவை கூட்டுறவு வங்கி, துடங்கநாடு
 தென் மலபார் கிராமின் வங்கி, முட்டம்.

மேற்கோள்கள்

இடுக்கி மாவட்டத்தில் உள்ள ஊர்களும் நகரங்களும்
சட்டப்படி

டெ ஜூரே  (de jure, அல்லது de iure), தமிழாக்கமாக சட்டப்படி  என்ற சட்டம் சார் சொல்  இலத்தீன் மொழியின் வேரிலிருந்து பெறப்பட்டதாகும்.  இலத்தீனில் டெ என்பது தொடர்புடையது, குறித்தானது எனவும் ஜூரே என்பது சட்டம் என்பதையும் குறிக்கிறது. இதனை வேறுபாடாக  நடைமுறைப்படி (de facto) என்ற சட்டவழக்குக்கிற்கு மாறாக காணலாம். அரசியல் அல்லது சட்டபூர்வ நிலைகளை விளக்கும்போது இந்த இரு சொற்களும் பயன்படுத்தப்படுகின்றன.

சட்ட கலைச்சொற்களில், டெ ஜூரே என்பது  "சட்டம் குறித்தானது" என்பதற்கும் பயனாகிறது.  ஓர் நடைமுறையை, காட்டாக வாய்மொழி உறுதிகளை மதிப்பது என்பதை சட்டம் எதுவும் வரையறுக்காவிடினும், மக்கள் கடைபிடிக்கலாம்.

எடுத்துக்காட்டுக்கள் 

  இதன் பொருள் சட்டத்தின் பார்வையில் அப்காசியா நிலப்பகுதி ஜோர்ஜியா நாட்டின் பகுதியாகும்; ஆனால் உண்மையில் அது தன்னாட்சி பெற்றது.

பில் கிளின்டனின் சட்டப்படியான பெயர்  வில்லியம் ஜெஃபர்சன் கிளின்டன்.  இதுவே அலுவல்முறை ஆவணங்களில் புழங்கும் பெயராகும். இவரது நடைமுறைப்படியான பெயர் அவரை அனைவரும் அழைக்கும் பில் கிளின்டனாகும்.

இதனையும் காண்க
 நடைமுறைப்படி

சான்றுகோள்கள்

இலத்தீன் சொற்களும் சொற்சரங்களும்

fr:Liste de locutions latines#D
சபா பருவம்

மகாபாரதம் புத்தகம் 2 சபா பர்வம் - அசுரத்தச்சன் மயன் எப்படி இந்திரபிரஸ்தத்தில் அரண்மனையையும் சபையையும் கட்டினான் என்பதும், தர்மன் சூதாட்டத்தையும், பாண்டவர்கள் வனவாசம் செல்வதையும் விபரிக்கிறது.

கிருஷ்ணன், அர்ஜூனன் மற்றும் பீமன் சேர்ந்து எப்படி, எதற்காக ஜராசந்தனைக் கொன்றார்ள் என்பதையும். தருமன் நடத்திய இராசசூய வேள்விக்காக அருச்சுனன், வீமன், நகுலன் மற்றும் சகாதேவன் பரத கண்டத்தின் நான்கு திசைகளில் உள்ள  நாட்டு மன்னர்களுடன்  போரிட்டு, திறை வசூலித்த செய்திகளும், கிருஷ்ணன் எவ்வாறு சிசுபாலனைக் கொன்றான் என்பதும், கௌரவர்களுடன் தருமன் ஆடிய சூதாட்டத்தில் தன் நாட்டை எவ்வாறு இழந்தான் என்பதை இப்புத்தகத்தில் விபரிக்கப்படுகிறது.

உப பர்வங்கள் 
இந்தப் புத்தகம் 9 உப பர்வங்களும் 80 பகுதிகளும் கொண்டது. கீழ்க்கண்டவை சபா பர்வத்தின் உப பர்வங்களாகும்.
1. சபகிரியா பர்வம் (பகுதி: 1-4)
2. லோகபாலா சபகயனா பர்வம் (பகுதி: 5-13)
3. ராஜசுயம்வரம்பா பர்வம் (பகுதி: 14-19)
4. ஜராசந்த வதை பர்வம் (பகுதி: 20-24)- இந்த உப பர்வத்தில்தான் கிருஷ்ணன், அர்ஜூனன், பீமன் மூவரும் சேர்ந்து, எப்படி ஏன் ஜராசந்தனைக் கொன்றார்கள் என்பது வருகிறது.
5. திக்விஜய பர்வம் (பகுதி: 25-31)
6. ராஜசுயிகா பர்வம் (பகுதி: 32-34)
7. ஆர்கியஹரனா பர்வம் (பகுதி: 35-38)
8. சிசுபால வதை பர்வம் (பகுதி: 39-44) - இந்த உப பர்வத்தில், ராஜசுய யாகத்தில் கிருஷ்ணன் சிசுபாலனைக் சபையின் நடுவே கொலவது
9. தியுதா பர்வம் (பகுதி: 45-80) - இந்த உப பர்வத்தில்தான், துரியோதனனின் வற்புறுத்தலால் திருதராஷ்டிரன் பாண்டவர்களை சூதாட அழைப்பதும், சகுனி எவ்வாறு யுதிஷ்டிரனைத் தூண்டி அனைத்தையும் கவர்கிறான் என்பதும், பாண்டவர் 12 வருடம் வனவாசம் செல்லவும், ஓராண்டு தலைமறைவு வாழ்வு வாழவும் முடிவெடுக்கப்படுகிறது.

மேற்கோள்கள்

வெளி இணைப்புகள்
 English Translation
 Translation by Kisari Mohan Ganguli

மகாபாரத பருவங்கள்
வன பருவம்

மகாபாரதத்தின் 18 பருவங்களில் மூன்றாவது பருவம் வன பருவம். ஆரண்யக பருவம் அல்லது ஆரண்ய பருவம் என்றும் இது குறிப்பிடப்படுவது உண்டு. பாண்டவர்களின் 12 வருடக் காட்டு வாழ்வை விபரிக்கும் பருவம் இது.

மகாபாரதத்தின் 18 பருவங்களில் மிக நீளமானது இதுவே. தருமன் சூரிய பகவானிடமிருந்து அட்சயப் பாத்திரம் பெறுதல், கிருஷ்ணன் அருளால் திரௌபதி, துர்வாச முனிக் கூட்டத்தவர்களின் பசியை போக்குதல், அரிச்சந்திரன், ஆணி மாண்டவ்யர் கதை, நளாயினி கதை, நள - தமயந்தி கதை, திரௌபதியை கவர்ந்து சென்றசெயத்திரதனை பாண்டவர்களால் அவமானப்படல், தருமனுக்கு மார்கண்டயே முனிவர் இராமாயண காவியம் கூறுதல், துரியோதனன் அவமானப்படல், அருச்சுனன் இந்திரலோகம் செல்தல் மற்றும் சிவனிடமிருந்து பாசுபத அஸ்திரம் பெறல், வீமன் அனுமரைக்  காணல், இயட்சன் கேள்விகளுக்கு தருமன் பதில் கூறி, இறந்த தன் உடன்பிறந்தவர்களை உயிர்ப்பித்தல், வியாசர் மற்றும் நாரதர் தருமனை சந்தித்து மன ஆறுதல் கூறல், சத்தியபாமா திரௌபதிக்கு கூறுதல் ஆகியவை இதில் விவரிக்கப்படுகிறது.

உப பருவங்கள் 
இந்தப் புத்தகத்தில் 13 உப பருவங்களும் 312  அத்தியாயங்களும் உள்ளன. கீழ்க்கண்டவை சபா பருவத்தின் உப பருவங்களாகும். 
1. ஆரண்யக பருவம் (பகுதி: 1-10)
2. கிர்மிரபதா பருவம் (பகுதி: 11)
3. அர்ஜூனாபிகமன பருவம் (பகுதி: 12-37)
4. கைராத பருவம் (பகுதி: 38-41)
5. இந்திரலோகமன பருவம் (பகுதி: 42-51)
6. நளோபாக்கியான பருவம் (பகுதி: 52-79)
7. தீர்த்த யாத்ர பருவம் (பகுதி: 80-180)
8. மார்கண்டேய சமஸ்ய பருவம் (பகுதி: 181-230)
9. திரௌபதி-சத்யபாமா சம்வத பருவம் (பகுதி: 231-233)
10. கோஷ யாத்ர பருவம் (பகுதி: 234-258)
11. திரௌபதி-ஹரண பருவம் (பகுதி: 259-290)
12. பதிவிரதா-மஹாத்மய பருவம் (பகுதி: 291-308)
13. ஆரண்ய பருவம் (பகுதி: 309-312)

மேற்கோள்

வெளி இணைப்புகள்
 English Translation, readable
 Translation by Kisari Mohan Ganguli.

மகாபாரத பருவங்கள்
விராட பருவம்

மகாபாரதத்தின் 18 பருவங்களுள் நான்காவது விராட பருவம். இப்பருவத்தில், 12 ஆண்டுகள் வனவாசம் முடித்து, ஒராண்டு தலைமறைவு வாழ்க்கை வாழ, பாண்டவர்கள், மத்சய நாட்டின்  மன்னர் விராடன் அரண்மனையில், தருமர் விராட மன்னருடன் சொக்கட்டான் ஆடும் நண்பனாக கங்கன் எனும் பெயரிலும், திரௌபதி, விராட இராணி சுதேஷ்ணையின் சிகை அலங்காரம் செய்யும் பணிப்பெண்னாக சைரந்திரி என்ற பெயரிலும், பீமன் விராட அரண்மனை சமையல் கலைஞராக வல்லபன் எனும் பெயரிலும், அருச்சுனன் விராட இளவரசி உத்தரைக்கு நடனம் கற்றுத் தரும் ஆசிரியராக பிருகன்னளை எனும் பெயரிலும், நகுலன் அரண்மனை குதிரைகளை பராமரிக்கும் கிரந்திகன் எனும் பெயரிலும், சகாதேவன் அரண்மனை பசுக்களை பராமரிக்கும் தந்திரிபாலன் எனும் பெயரிலும்  வாழ்ந்தனர்.

விராட பருவச் சம்பவங்கள்
சைரந்திரி எனும் திரௌபதி மேல் காமம் கொண்ட கீசகனை  பீமன் கொல்லுதல், விராட நாட்டின் எல்லைப்புறத்தை முற்றுகையிட்ட திரிகர்த்தர்களை வல்லபன் வேடத்தில் இருந்த வீமன் விரட்டி அடித்தல்,  கௌரவர்கள் விராட நாட்டில் புகுந்து பசுக்களைக் கவர்ந்து போதல், பிருகன்னளை வேடத்தில் இருந்த அருச்சுனன் உத்தரனுடன் கௌரவர்களை போரில் விரட்டியடித்தல்,  விராடனின் மகள் உத்தரையுடன்  அபிமன்யுவின் திருமணம் ஆகியன விவரிக்கப்படுகிறது.

விராட பருவம் கேட்பதன் சிறப்பு
பயிர்த்தொழில் சிறக்க, மழை பொழிய வேண்டி ஊர்களில், பாகவதர்கள் மூலம்   விராட பருவத்தை சொல்லக் கேட்பது தமிழ்நாட்டு இந்து மக்களின் தொல்நம்பிக்கையாகும்.

உப பர்வங்கள்
 பாண்டவ பிரவேச பருவம்
 சமய பாலன பருவம்
 கீசக வதை பருவம்
 கோ கிரகண பருவம்
 வைவாகிக பருவம்

பிரபல கலாசாரத்தில்
 விராட பருவம் (திரைப்படம்)

இதனையும் காண்க 
 கீசக வதம்
 பிருகன்னளை
 சைரந்திரி
 கங்கன்
 வல்லபன்
 கிரந்திகன்
 தந்திரிபாலன்

மேற்கோள்

வெளி இணைப்புகள்
  Virata Parva Translation by Kisari Mohan Ganguli.

மகாபாரத பருவங்கள்
ஐக்கிய இராச்சியத்தின் அரசர்

ஐக்கிய இராச்சியத்தின் மன்னர் (monarchy of the United Kingdom)  (பொதுவாக  பிரித்தானிய அரசர்) ஐக்கிய இராச்சியம்,  கடல்கடந்த மண்டலங்களின் அரசமைப்புகள் ஆகியவற்றின் மன்னர் ஆவார். பாலினத்தைப் பொறுத்து பட்டப்பெயராக அரசர் அல்லது அரசி என்பது அமையும். அரசர் சார்லசு III பிரித்தானிய அரசராக 8 செப்டம்பர் 2022 இல் பதவி ஏற்றார். அரசரும் பிரித்தானிய அரசக் குடும்பத்தினரும் பல்வேறு அலுவல்முறை, விழாக்காலங்களில் சார்பாளர், பேராண்மைக் கடமைகளை ஆற்றுகின்றனர்.  அரசர் நாட்டின் அரசமைப்புத் தலைவராக இருப்பதால் எச்சார்புமிலா விழாக்களில் மட்டுமே பங்கேற்கிறார்.  பிரித்தானிய அரசு வழங்கும் பல்வேறு விருதுகளையும் பதக்கங்களையும் வழங்குவதோடு நாட்டின் பிரதமரை நியமிப்பது போன்ற பணிகளையும் ஆற்றுகிறார். வழமைப்படி இவரே நாட்டின் படைத்துறை தலைமைத் தளபதியும் ஆவார்.  ஐக்கிய இராச்சியத்தின் முறையான செயல்பாட்டு அதிகாரம் மன்னரின் விருப்பப்படி இருப்பினும்  நாடாளுமன்றத்தில் இயற்றப்படும் சட்டங்களுக்குட்பட்டும் வழக்கங்களுக்கும் முன்னுதாரங்களுக்கும் கட்டுப்பட்டே  இவற்றைச் செய்ய முடியும்.

வெளி இணைப்புகள்
 Official website of the British Monarchy
 Official YouTube channel

பிரித்தானியப் பேரரசு
இராச்சியங்கள்
பிரித்தானிய அரசர்கள்
ஐக்கிய இராச்சியத்தின் பிரதமர்

பெரிய பிரித்தானியா மற்றும் வட அயர்லாந்தின் ஐக்கிய இராச்சியத்தின் பிரதமர்  (Prime Minister of the United Kingdom of Great Britain and Northern Ireland)  ஐக்கிய இராச்சிய அரசுத் தலைவர் ஆவார். பிரதமரும் அவரது மூத்த அமைச்சர்களடங்கிய அமைச்சரவை ஆயமும் அவர்களது அரசாட்சியின் கொள்கைகள் மற்றும் செயல்பாடுகள் குறித்து அரசிக்கும்,  நாடாளுமன்றத்திற்கும்,  தங்கள் அரசியல் கட்சிக்கும் இவர்கள் மூலமாக வாக்காளப் பெருமக்களுக்கும் கூட்டாகப் பொறுப்பானவர்கள். தற்போதைய பிரதமராகப் பொறுப்பாற்றும் கன்சர்வேட்டிவ் கட்சித் தலைவர் இரிசி சுனக்கு அக்டோபர் 25, 2022இல் அரசரால் நியமிக்கப்பட்டார்.

பிரித்தானியப் பிரதமராக முதலில் பணியாற்றியவர்  இராபர்ட் வால்போல் ஆவார். 1721இல் இவர் கருவூலத்தின் முதல் பிரபு என அழைக்கப்பட்டார். பிரதமர் என அழைக்கப்பட்ட முதல் பெருமை 1905இல் பணியாற்றிய சர் ஹென்றி கேம்ப்பெல் கானர்மேனுக்கு கிடைத்தது.  தமது பணிக்காலத்தில் பிரித்தானியப் பிரதமர்கள் 10 டௌனிங் சாலையில் வசிக்கின்றனர்.

வாழும் முன்னாள் பிரதமர்கள்
ஐந்து முன்னாள் பிரித்தானியப் பிரதமர்கள் இன்றும் வாழ்ந்து வருகின்றனர்:

சான்றுகோள்கள்

வெளி இணைப்புகள்
 Number 10 official website
 Photos from the Prime Minister's Office
 The British Constitution A general introduction to the constitutional function of the UK Prime Minister
 Parliament of the United Kingdom. (2004). Official Website.
 Principal Ministers of the Crown: 1730–2006

ஐக்கிய இராச்சியத்தின் பிரதமர்கள்

uk:Прем'єр-міністри Великобританії
புனித ஜார்ஜ்

புனித ஜார்ஜ் (Saint George, கி.பி 275/281 – ஏப்ரல் 23, 303) உரோமன் படைத்துறையில் பணியாற்றிய ஓர் கிரேக்க வீரர். இவரது தந்தை ஆசிய மைனரைச் சேர்ந்த கப்பாடோசியா என்றவிடத்தில் இருந்த கெரோன்டியோசு என்பவராவார். இவரது அன்னையார் லிட்டா நகரைச் சேர்ந்த போலிகிரோனியா ஆவார். தற்போது இசுரேலில் உள்ள இந்த நகரம் கிமு 333இலிருந்தே, அலெக்சாண்டர் கைப்பற்றிய பின்னர், கிரேக்கர்கள் வாழும் நகரமாக இருந்தது. ஜார்ஜ் உரோமன் படைத்துறையில் அதிகாரியாக பதவி ஏற்றம் பெற்றவர். கிறித்தவர்களால் வேத சாட்சியாக வணங்கப்படுபவர். கத்தோலிக்க (மேற்கத்திய  கிழக்கு ரைட்டுகள்), ஆங்கிலிக்க, கிழக்கு மரபுவழி, மற்றும் கிழக்கத்திய மரபுவழி  திருச்சபைகளின் புனிதர்களின் வரலாற்றில் புனிதர் ஜார்ஜ் மிகவும் வணங்கப்படும் புனிதர்களில் ஒருவராக உள்ளார்.  புனித ஜார்ஜும் டிராகனும் கதை மூலமாக இவர் நினைவு கூறப்படுகிறார்; பதினான்கு புனித உதவியாளர்களில் ஒருவராவார். இவரது திருவிழா ஏப்ரல் 23 அன்று கொண்டாடப்படுகிறது.  படைத்துறை புனிதர்களில் மிக முக்கியமானவராக கருதப்படுகிறார்.

இவர் பல நிலபகுதிகளையும் தொழில்களையும் அமைப்புக்களையும் நோயாளிகளையும் காப்பதாக நம்பப்படுகிறது. இவரது பாதுகாவலில் உள்ள நிலப்பகுதிகளில் இந்தியாவும் ஒன்று.  மற்ற முக்கிய நிலப்பகுதிகள்: ஜார்ஜியா, இங்கிலாந்து, எகிப்து, பல்கேரியா, அரகொன், காத்தலோனியா, உருமேனியா, எத்தியோப்பியா, கிரீசு,  ஈராக், லித்துவேனியா, பாலத்தீனம், போர்த்துக்கல், செர்பியா, உக்ரைன் மற்றும் உருசியா ஆகும்.

காட்சிக்கூடம்
இதைவிட பெரிய காட்சிக்கூடம் காண, காண்க: புனித ஜார்ஜ் காட்சிக்கூடம்.

சான்றுகோள்கள்

வெளி இணைப்புகள்

 St. George and the Dragon, free illustrated book based on 'The Seven Champions' by Richard Johnson (1596) 
 Archnet 
 Saint George and the Dragon links  and pictures (more than 125), from Dragons in Art and on the Web 
 Story of St. George from The Golden Legends 
 Saint George and the Boy Scouts , including a woodcut of a Scout on horseback slaying a dragon
 A prayer for St George's Day 
 St. George 
 St. George and the Dragon: An Introduction
 Greatmartyr, Victory-bearer and Wonderworker George Orthodox திருவோவியம் and synaxarion for April 23
 Dedication of the Church of the Greatmartyr George in Lydia Icon and synaxarion for November 3
 Dedication of the Church of the Greatmartyr George at Kiev Icon and synaxarion for November 26
 St. George in the church in Plášťovce,(Palást) in சிலோவாக்கியா
 The St George Orthodox Military Association 
 Famous Georgian Pilgrim Center in India St. George Orthodox Church Puthuppally, Kerala, India 
 Hail George  Radio webcast explains how Saint George came to be confused with some Afro-Brazilian deities

கிறித்தவப் புனிதர்கள்
303 இறப்புகள்
மூன்றாம் நூற்றாண்டு பிறப்புகள்
கதிரலைக் கும்பா குறுக்கு வெட்டு

கதிரலைக் கும்பா குறுக்கு வெட்டு (radar cross-section, RCS) என்பது பொருள் ஒரு கதிரலைக்கும்பா மூலம் எவ்வாறு கண்டறிய முடியும் என்பதன் அளவீடாகும். அதிக கதிரலைக் கும்பா குறுக்கு வெட்டு (RCS) ஒரு பொருளை எளிதில் கண்டறியக்கூடியது என்று குறிக்கிறது.

ஒரு பொருள் கதிரலைக்கும்பா சக்தியை ஒரு வரையறுக்கப்பட்ட அளவு பிரதிபலிக்கிறது.வெவ்வேறு காரணிகள் ஏராளமான மூல மின்காந்த சக்தியை எவ்வளவு திரும்ப அனுப்புகிறது என்று தீர்மானிக்கின்றன. அவை

இலக்கு உருவாக்கப்பட்டிருக்கும் பொருள்
இலக்கின் அறுதி அளவு
இலக்கின் ஒப்பு நோக்கத்தக்க அளவு
நேர்வு கோணம்
பிரதிபலிக்கின்றன கோணம்

மேற்கோள்கள்

கதிர் மருத்துவம்
டபாங் 2

டபாங் 2 (Dabangg 2) 2012 ஆம் ஆண்டு வெளியான இந்தி மொழித் திரைப்படமாகும். இத்திரைப்படம் அர்பாஜ் கான் இயக்கத்தில், சல்மான் கான் நடிப்பில் வெளிவந்தது. இத்திரைப்படத்தின் ஆக்கச் செலவு  180 கோடி ஆகும்.

குறிப்புகள்

மேற்கோள்கள்

வெளியிணைப்புகள்
 Dabangg 2 at Bollywoodhungama.com
 

2012 இந்தித் திரைப்படங்கள்
இந்திய இந்தித் திரைப்படங்கள்
இந்தியத் திட்டமிடல் மற்றும் மேலாண்மைக் கழகம்

இந்தியத் திட்டமிடல் மற்றும் மேலாண்மைக் கழகம்அல்லது ஐஐபிஎம் (Indian Institute of Planning and Management, IIPM) புதுதில்லியைத் தலைமையகமாகக் கொண்டு இந்தியாவெங்கும் 18 கிளைகளைக் கொண்ட தனியார் மேலாண்மை பள்ளி ஆகும். மலேயேந்திர கிசோர் சௌத்திரியால் 1973இல் துவங்கப்பட்ட இந்நிறுவனம் தேசிய பொருளியல் திட்டமிடல், தொழில் முனைவு ஆகியத் துறைகளில் பட்டப்படிப்பு, பட்டமேற்படிப்பு மற்றும் முனைவர் கல்வித்திட்டங்களை வழங்கி வருகிறது. ஊழியர் கல்வித் திட்டங்களில் பதிவுறா கல்வியும் வெளிநாட்டு மேலாண்மைப் பள்ளிகளுக்கு சுற்றுலாவும் இடம் பெறுகிறது. கடந்த காலங்களில் தான் வெளியிட்ட விளம்பரங்களால் ஐஐபிஎம் சர்ச்சைகளுக்கு உள்ளானது. 2011இல், ஐஐபிஎம் இந்தியாவில் 5வது சிறந்த வணிகப் பள்ளியாக தரவரிசையில் இடம் பெற்றது.

இந்தியாவில் பல்கலைக்கழக கல்வியின் சீர்தரத்திற்கு பொறுப்பான அரசு அமைப்பான பல்கலைக்கழக மானியக் குழு, ஐஐபிஎம் அங்கீகரிக்கப்பட்ட கல்வி நிறுவனம் அல்ல எனவும் இதன் தொழினுட்ப கல்வித்திட்டங்கள் செல்லுபடியாகாதெனவும் அடிக்கடி பொது அறிக்கைகளை வெளியிட்டுள்ளது. இதற்கு எதிர்வினையாக ஐஐபிஎம் தான் பட்டம் எதுவும் வழங்குவதில்லை எனவும் தன்னை பல்கலைக்கழகம் என்று கூறிக்கொள்வதில்லை என்றும் அறிக்கை விட்டுள்ளது.

தற்போது இக்கல்வி நிறுவனம் 18 கிளைகளை நிறுவியுள்ளது: குர்காவுன், நொய்டா, பெங்களூரு, சென்னை, அகமதாபாத், கொல்கத்தா, சண்டிகர், ஐதராபாது, புனே, இலக்னோ, இந்தூர், புவனேசுவர், போபால், ஜெய்ப்பூர், தேராதூன், மற்றும் கொச்சி.

இதன் நிறுவன இயக்குநராக முனைவர். எம். கே. சௌத்திரியும் கௌரவ துறைத்தலைவராக இவரது மகன் அரிந்தம் சௌத்திரியும் பொறுப்பேற்றுள்ளனர்.

சான்றுகோள்கள்

வெளி இணைப்புகள்
 Official IIPM Website
 IMI Belgium

இந்திய மேலாண்மை பள்ளிகள்
தில்லி
பி. ஜே. குரியன்

பேராசிரியர் பி. ஜே. குரியன் (P. J. Kurien, பல்லத் ஜோசப் குரியன்) அல்லது பாப்பச்சன், கேரளாவின் வென்னிக்குளத்தைச் சேர்ந்த அரசியல்வாதியும் சமூக பணியாளரும் கல்வியாளரும் ஆவார். இந்திய தேசிய காங்கிரசு உறுப்பினரான குரியன் முன்பு மாநிலங்களவைத் துணைத் தலைவராக ஆகத்து 21, 2012 முதல் 2018 வரை பொறுப்பாற்றியவர்.

இதனையும் காண்க
 மாநிலங்களவைத் துணைத் தலைவர்கள் பட்டியல்

சான்றுகோள்கள்

வெளி இணைப்புகள்

 Profile on Rajya Sabha website 
 

1941 பிறப்புகள்
கேரளாவைச் சேர்ந்த இந்திய தேசிய காங்கிரஸ் அரசியல்வாதிகள்
10வது மக்களவை உறுப்பினர்கள்
11வது மக்களவை உறுப்பினர்கள்
12வது மக்களவை உறுப்பினர்கள்
7வது மக்களவை உறுப்பினர்கள்
8வது மக்களவை உறுப்பினர்கள்
9வது மக்களவை உறுப்பினர்கள்
வாழும் நபர்கள்
இருபதாம் நூற்றாண்டு இந்திய அரசியல்வாதிகள்
மாநிலங்களவைத் துணைத் தலைவர்கள்
டி. பி. பூனாட்சி

டி. பி. பூனாட்சி (பிறப்பு: 1951) என்பவர் ஒரு தமிழக அரசியல்வாதி. திருச்சி மாவட்டம் முசிறி வட்டம் நெய்வேலி எனும் ஊரில் பிறந்த இவர் தற்போது அ.இ.அ.தி.மு.கவில் திருச்சி புறநகர் மாவட்ட எம்.ஜி.ஆர் மன்ற இணைச் செயலாளராக இருந்து வருகிறார். 2011 ஆம் ஆண்டு நடைபெற்ற தமிழ்நாடு சட்டமன்றத் தேர்தலில், மண்ணச்சநல்லூர் சட்டமன்றத் தொகுதியின் உறுப்பினராகத் தேர்வு செய்யப்பட்டார். 2013, பிப்ரவரி 28 அன்று தமிழ்நாடு அரசின் கதர் மற்றும் கிராம தொழில் வாரியத்துறை அமைச்சராக நியமிக்கப்பட்டு பொறுப்பேற்றுக் கொண்டார்.

குடும்பம்

இவருக்கு பாலம்மாள் என்கிற மனைவியும், பிரபாகர், அருண்குமார் ஆகிய இரண்டு மகன்கள், ஜெயந்தி என்கிற மகளும் உள்ளனர்.

மேற்கோள்கள் 

1951 பிறப்புகள்
திருச்சி மாவட்ட நபர்கள்
14 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
கே. சி. வீரமணி

கே. சி. வீரமணி (K.C. Veeramani, பிறப்பு: 1964) என்பவர் ஒரு தமிழக அரசியல்வாதி. இவர் ஒரு பி.ஏ.பட்டதாரி. இவரது சொந்த ஊர் வேலூர் மாவட்டம் ஜோலார்பேட்டை இடையம்பட்டியில் உள்ள காந்தி நகர் ஆகும்.  1993 ஆம் ஆண்டு அ.இ.அ.தி.மு.கவில் சேர்ந்த இவர் தற்போது வேலூர் மேற்கு மாவட்டச் செயலாளராக இருந்து வருகிறார். 2001 ஆம் ஆண்டு ஜோலார்பேட்டை ஒன்றியக்குழுத் தலைவராகத் தேர்வு செய்யப்பட்டு பணியாற்றியிருக்கும் இவர், 2011 ஆம் ஆண்டு நடைபெற்ற தமிழ்நாடு சட்டமன்றத் தேர்தலில், ஜோலார் பேட்டை சட்டமன்றத் தொகுதியின் உறுப்பினராகத் தேர்வு செய்யப்பட்டார். 2013, பிப்ரவரி 28 அன்று தமிழ்நாடு அரசின் சுகாதாரத்துறை அமைச்சராக நியமிக்கப்பட்டு பொறுப்பேற்றுக் கொண்டார்., 2016 சட்டமன்றத் தேர்தலில் போட்டியிட்டு மீண்டும் வென்று வணிகவரித்துறை அமைச்சராக நியமிக்கப்பட்டார்.

குடும்பம்

இவருக்கு மணிமேகலை என்கிற மனைவியும், இரண்டு மகள்கள், ஒரு மகனும் உள்ளனர்.

மேற்கோள்கள்

1964 பிறப்புகள்
வாழும் நபர்கள்
தமிழக முன்னாள் அமைச்சர்கள்
வேலூர் மாவட்ட மக்கள்
15 ஆவது தமிழ்நாடு சட்டமன்ற உறுப்பினர்கள்
14 ஆவது தமிழ்நாடு சட்டமன்ற உறுப்பினர்கள்
தமிழ்நாடு கல்வி அமைச்சர்கள்
கரவு கப்பல்

கரவு கப்பல் (ஆங்கிலம்: stealth ship) என்பது கரவு தொழில்நுட்ப கட்டுமானத்தை பயன்படுத்தி உருவாக்கப்படும் கப்பலாகும். இவ்வகை கப்பல்களை ஒன்று அல்லது அதற்கு மேற்பட்ட கதிரலைக் கும்பாவாலோ (Radar), ஒலிச் செலுத்துவழி மற்றும் வீச்சளவு மூலமோ (Sonar), காட்சி, ஒலி, மற்றும் அகச்சிவப்பு முறைகள் மூலமோ கண்டறிவது கடினம். 

கரவு கப்பல்கள் மிகக் குறைந்த கதிரலைக் கும்பா குறுக்கு வெட்டுடனும், கதிரலைக் கும்பா உட்கிரகிப்பு உலோகத்தால் வடிவமைக்கப்படுவதால் இவற்றை கதிரலைக் கும்பா மூலம் கண்டறிவது மிகவும் கடினம்.

மேற்கோள்கள்

போர்க் கப்பல்கள்
சிங்கம் 2 (திரைப்படம்)

சிங்கம் 2 (Singam II) 2013ல் வெளிவந்த தமிழ் திரைப்படம்.  கதாபாத்திரங்களாக சூர்யா, ஹன்சிகா மோட்வானி, அனுஷ்கா செட்டி ஆகியோர் முக்கிய வேடங்களில் நடித்துள்ளனர். இப்படத்தை இயக்கியுள்ளார் இயக்குநர் ஹரி. இத்திரைப்படம் 2010-ஆம் ஆண்டு வெளிவந்த சிங்கம் திரைப்படத்தின் தொடர்ச்சியாக 5 ஜூலை 2013 அன்று வெளிவந்தது.

நடிகர்கள் 
சூர்யா - துரை சிங்கம்
ஹன்சிகா மோட்வானி - சத்யா
அனுஷ்கா செட்டி -  காவியா
டேனி சபானி
விவேக் - ஏழுமலை
சந்தானம்
ரகுமான்
முகேஷ் ரிஷி
ராதா ரவி - துரை சிங்கத்தின் தந்தை
நாசர் - மகாலிங்கம்; காவியாவின் தந்தை
விஜயகுமார் 
நிழல்கள் ரவி
தலைவாசல் விஜய்
மனோரமா -  காவியாவின் பாட்டி
ஜானகி சபேஷ் - காவியாவின் தாய்
சுமித்ரா
மன்சூர் அலி கான்
ஸ்ரீனிவாசன்
யுவராணி - துரைசிங்கத்தின் சகோதரி
சிறப்பு தோற்றத்தில் அஞ்சலி

படப்பிடிப்பு
இத்திரைப்படம் சென்னை, கேரளா, ஹைதெராபாத், தூத்துக்குடி, திருநெல்வேலி மற்றும் காரைக்குடி பகுதிகளில் படமெடுக்கப்பட்டது. படத்தின் சிறப்பு காட்சிகள், பாடல்  மற்றும் சண்டை காட்சிகள் ஆகியவை டர்பன், கேப் டவுன், தென் ஆப்ரிக்கா, தான்சானியா மற்றும் கென்யா ஆகிய நாடுகளில் படமாக்கப்பட்டுள்ளது.

கதைச் சுருக்கம்
துரை சிங்கம் (சூர்யா) தூத்துக்குடியில் உள்ள ஒரு பள்ளியில் தேசிய மாணவர் படை ஆசிரியராக இருந்து கொண்டு தூத்துக்குடி கடல் பகுதியில் நடக்கும் ஆயுதக் கடத்தலைக் கண்காணிக்கிறார். கடத்தப்படுவது ஆயுதம் அல்ல போதை பொருட்கள் என்ற உண்மையை கண்டறிகிறார். இதில் சில உள்நாட்டு, வெளிநாட்டு நபர்கள் தொடர்பு இருப்பதை கண்டுபிடித்து, காவல் துறை அதிகாரியாக பதவியேற்றுக் கொண்டு, அவர்களை எப்படி பிடிக்கிறார் என்பதை இயக்குநர் விறுவிறுப்பாக சொல்லி உள்ளார்.

ஒலிப்பதிவு

சிங்கம் படத்திற்கு இசை அமைத்த தேவி ஸ்ரீ பிரசாத் அவர்களே சிங்கம் 2 படத்திற்கும் இசை அமைகின்றார். பாடல்கள் அதிகாரபூர்வமாக 2 ஜூன் 2013 அன்று வெளியிடப்பட்டது..

அனைத்து பாடல்களுக்கும் பாடல் வரி எழுதியுள்ளார் பாடலாசிரியர் விவேகா அவர்கள்.

மேற்கோள்கள்

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
சூர்யா நடித்துள்ள திரைப்படங்கள்
சந்தானம் நடித்த திரைப்படங்கள்
விவேக் நடித்த திரைப்படங்கள்
ராதாரவி நடித்த திரைப்படங்கள்
நாசர் நடித்த தமிழ்த் திரைப்படங்கள்
விஜயகுமார் நடித்த திரைப்படங்கள்
நிழல்கள் ரவி நடித்த திரைப்படங்கள்
மனோரமா நடித்த திரைப்படங்கள்
தலைவாசல் விஜய் நடித்த திரைப்படங்கள்
சுமித்ரா நடித்த திரைப்படங்கள்
மன்சூர் அலி கான் நடித்த திரைப்படங்கள்
ஹரி இயக்கிய திரைப்படங்கள்
திரொசோபில்லம்

திரோசோபில்லம் (Drosophyllum) என்பது ஒரு பூச்சியுண்ணும் தாவரம் ஆகும். இத்தார்வரம் திரோசிரோசியீ என்னும் இரட்டை விதையிலைத் தாவரக் குடும்பத்தைச் சார்ந்தது. இதில் திரோசோபில்லம் லுசிடேனிக்கம்  என்னும் ஒரே வகைச் செடி மட்டுமே உள்ளது. இவை ஸ்பெயின், போர்ச்சுக்கல் மற்றும் மொராக்கோ பகுதிகளில் மட்டுமே வளர்கின்றன இது ஒரு சிறு செடியாகும். இது பாறைச் சந்துகளிலும், பிளவுகளிலும் வளர்கிறது. இதன் தண்டுப்பகுதி 5- 15 செ. மீ வரை வளர்கிறது. இத்தண்டின் மேல் பகுதியிலிருந்து மெல்லிய நீண்ட இலைகள் காணப்படுகின்றன. இந்த இலைகள் 20 செ, மீ நீளம் வரை உள்ளன. 8 மி.மீ அகலம் கொண்டது. இலையில் மிகவும் நெருக்கமாக முடிகள் வளர்ந்திருக்கும். ஒவ்வொரு முடியிலும் ஒரு நீண்ட காம்பும், அதன் நுனியில் உப்பலான தலைப்பகுதியும் காணப்படும். இவை சுரப்பிகளுள்ள முடிகளாகும். இது பிசு பிசுப்பாக ஒட்டக்க்கூடியதாக இருக்கும். இதன் பசை பனித்துளி போல் காணப்படும். இதை பனி இலைச்செடி என்றும் அழைப்பார்கள்.

மேற்கோள்களும் குறிப்புகளும் 

ஊனுண்ணித் தாவரங்கள்
தாவரவியல் பெயருடையக் கட்டுரைகள்
அயர்லாந்து இராச்சியம்

அயர்லாந்து இராச்சியம்  (Kingdom of Ireland,  1542க்கும் 1800க்கும் இடைபட்ட காலத்தில் அயர்லாந்தில் நிறுவப்பட்ட இராச்சியத்தைக் குறிக்கும். இது ஹென்றி VIIIயால் 1542இல் நாடாளுமன்ற சட்டமொன்றினால் (அயர்லாந்து முடியாட்சி  சட்டம் 1542) உருவாக்கப்பட்ட இராச்சியமாகும்.  ஹென்றி VIII அயர்லாந்தின் மன்னராக முடிசூட்டிக் கொண்டார். முன்னதாக 1171 முதல் இப்பகுதி இங்கிலாந்தினால் குடிமைபடுத்தப்பட்டு  அயர்லாந்து பிரபுவினால் ஆளப்பட்டு வந்தது.   ஹென்றியின் முடியாட்சியை ஐரோப்பாவின் சில சீர்திருத்த கிறித்தவ நாடுகள் அங்கீகரித்தபோதும் கத்தோலிக்க முடியாட்சிகள் ஏற்றுக் கொள்ளவில்லை. இருப்பினும் ஹென்றியின் மகள் மேரியை அயர்லாந்தின் அரசியாக  1555இல் திருத்தந்தை ஏற்றுக் கொண்டார். அயர்லாந்தின் இத்தனி இராச்சியம் 1800இல் பெரிய பிரித்தானிய இராச்சியத்துடன் இணைந்ததுடன் முடிவுற்றது.

மேற்கோள்கள்

அயர்லாந்து வரலாறு
தீவு நாடுகள்
காட்டெருது

காட்டெருது  (Bison) என்றவகை விலங்கினங்கள் பெரிய, இரட்டைப் படைக் குளம்புகள் உள்ள பொவைன் எனப்படும் உட்குடும்பத்தைச் சேர்ந்தவையாகும்.

இவை இரண்டு உயிருள்ள இனங்களாகவும் நான்கு  அழிபட்ட இனங்களாகவும் அடையாளப் படுத்தப்பட்டுள்ளன.  அழிந்த இனங்களில் மூன்று அமெரிக்காவிலும் ஒன்று மேற்கு ஐரோப்பிய இசுடெப் சூழலிலிலும் காணப்பட்டன.

வாழும் இனங்களில் அமெரிக்கக் காட்டெருது, (Bison bison) அல்லது அமெரிக்க எருமை வட அமெரிக்காவில் மட்டுமே கூடிய அளவில் காணப்படுகிறது. இவற்றில் இரண்டு உட்பிரிவுகளாக, சமவெளி காட்டெருது, (Bison bison bison) மற்றும் வனக் காட்டெருது, (Bison bison athabascae) உள்ளன. ஐரோப்பிய காட்டெருது (Bison bonasus), ஐரோப்பாவிலும் காக்கேசியாவிலும் காணப்படுகிறது.

வெளி இணைப்புகள் 

 History of Bison Blend Cattle 
 "European bison / Wisent online" from Browsk Forest District in Białowieża National Park, Poland

மேற்கோள்கள்

பாலூட்டிகள்
நோர்மானியர் இங்கிலாந்தைக் கைப்பற்றுதல்

நோர்மானியர் இங்கிலாந்தைக் கைப்பற்றுதல்  (Norman conquest of England) என்பது 11 ஆம் நூற்றாண்டில் வில்லியம் பிரபு தலைமையில் நோர்மானியர்களும் பிரெஞ்சுப் படையினரும் இங்கிலாந்தை வலிந்து கவர்ந்த நிகழ்வைக் குறிப்பதாகும். ஹேஸ்டிங்ஸ் சண்டையில் வில்லியம், இங்கிலாந்து அரசர் ஹெரால்டை 1066 அக்டோபர் 14 அன்று வென்று இங்கிலாந்தின் மன்னராக 1066ஆம் ஆண்டு கிறித்துமசு நாளன்று முடி சூட்டிக்கொண்டார்.  பின்னர் தமது கட்டுக்குள் கொண்டுவந்து  பல மாற்றங்களை அரசாண்மையிலும் சமூகளவிலும் ஏற்படுத்தினார். இவரது நம்பிக்கைக்குரிய பலரை பிரான்சிலிருந்து இங்கிலாந்திற்கு வரச்செய்து பதவிகளை அளித்தார்.

வில்லியம் இங்கிலாந்தின் மீது படையெடுத்ததற்கு அவரது குடும்ப தொடர்புகளும் ஓர் காரணமாக அமைந்தது. இங்கிலாந்து மன்னர் எட்வர்டுக்கு மக்கள் இல்லாத நிலையில் அவரது உடன்பிறப்பை மணந்திருந்த காரணத்தினால் அடுத்த வாரிசாக தாம் முடிசூட்டப்படுவோம் என நம்பினார். ஆனால் சனவரி 1066 இல் எட்வர்டின் மறைவிற்கு பின்னர்,  மற்றொரு வாரிசும் இங்கிலாந்தின் வெசெக்சின் மன்னருமான ஹெரால்டுக்கு முடி சூட்டப்பட்டது. இதனால் தாம் ஏமாற்றப்பட்டதாக வில்லியம் கருதினார். இதேவேளையில் நோர்வேயின் அரசர் ஹரால்டு ஹார்ட்ரதாவும் இங்கிலாந்தைக் கைப்பற்ற  வடக்கு இங்கிலாந்தை படையெடுத்தார். புல்போர்டு சண்டையில் வென்றபோதும் 1066 செப்டம்பர் 25 அன்று இசுடாம்போர்டு பிரிட்ஜ் சண்டையில் நோர்வே அரசர் கொல்லப்பட்டார்.  ஹெரால்டு வடக்கு இங்கிலாந்தில் இருப்பதை பயன்படுத்தி வில்லியம் தென் இங்கிலாந்துப் பகுதியில் தாக்குதல் நடத்தினார். வில்லியமை தடுக்க தென் இங்கிலாந்து வந்த ஹெரால்டு தமது படைகளில் பெரும்பகுதியினரை வடக்கிலேயே விட்டு வந்தார். 1066 அக்டோபர்  14 அன்று ஹேஸ்டிங்ஸ் என்றவிடத்தில் நாள்முழுவதும் நடந்த சண்டையில் தோற்கடிக்கப்பட்டு கொல்லப்பட்டார்.

தமது முதன்மை எதிரிகள் வெல்லப்பட்டாலும் அடுத்த சில ஆண்டுகளுக்கு வில்லியம் பல உள்நாட்டு எதிர்ப்புகளை எதிர்கொள்ள நேர்ந்தது. 1072 ஆம் ஆண்டுவரை அவரது பதவி உறுதியற்ற நிலையில் இருந்தது. தம்மை எதிர்த்த பல பிரபுக்களின் நிலங்களை பறிமுதல் செய்து தமது ஆதரவாளர்களுக்கு வழங்கினார்; இவரது அடக்குமுறைகளால் சிலர் மறைந்து வாழத் தொடங்கினர்.  தமது ஆட்சியை நிலைநிறுத்திக்கொள்ள பல கோட்டைகளை கட்டியதோடு அலுவல் மொழியாக நோர்மன் பிரான்சிய மொழியை அறிமுகப்படுத்தினார். இம்மொழியே மேல்தட்டு பிரபுக்களின் மொழியாகவும் நீதிமன்றங்கள், அரசு ஆகியவற்றின் மொழியாகவும் கட்டாயப்படுத்தினார். தவிர அனைத்து நிலங்களும் அரசருக்கு உரிமையானதாக (Enfeoffment) அறிவித்து மேற்றட்டு சமூகத்திலும் மாற்றங்களை ஏற்படுத்தினார். இதனால் மெதுவாக சமூகத்தில் மாற்றங்கள் நிகழத் தொடங்கின: அடிமைத்தனம் ஒழிக்கப்பட்டது. அரசாண்மை முறைமையில் பெரும் மாற்றங்கள் நிகழவில்லை; முந்தைய ஆங்கிலோ சாக்சன் அரசின் வடிவங்களையே புதிய நோர்மானிய நிர்வாகத்தினர் மேற்கொண்டனர்.

வெளி இணைப்புகள் 
 Essential Norman Conquest from Osprey Publishing
 Normans – a background to the Conquest from the பிபிசி
 The Effect of 1066 on the English Language
 Collection of source material on the Norman conquest of England

மேற்கோள்கள்

1066 நிகழ்வுகள்
இங்கிலாந்தின் வரலாறு
திருப்பி அழை (கணினியியல்)

நிரலாக்கத்தில், திருப்பி அழை (call-back) என்பது செயலிக்கு உள்ளீடு காரணியாக அனுப்பப்படும் செயலி அல்லது இயக்கக் கூடிய நிரல் துண்டு.  இதனை அச்செயலி தனக்கு வேண்டிய நேரத்தில் இயக்கலாம்.  வெளியே உள்ள அல்லது வரையறை செய்யப்பட்ட ஒன்றை அனுப்பி இயக்கச் சொல்வதால் இதனை திருப்பி அழை (call back) என்று கூறுவர்.
இவை வரைகலை பயனர் இடைமுகத்தில், ஏசாக்சு சூழ்நிலைகளில் பெரிதும் பயன்படுத்தப்படுகிறது.

மேற்கோள்கள்

செயலிகள்
உத்யோக பருவம்

உத்யோக பருவம் () மஹாபாரதத்தின், 18 பருவங்களுள் ஐந்தாவது பருவமாகும். இதில் கிருஷ்ணனிடம் துரியோதனனும் அர்ஜூனனும் உதவி கோருவது. கௌரவர்கள் சார்பாக சஞ்சயன் மற்றும் பாண்டவர் பொருட்டு ஸ்ரீகிருஷ்ணர் சமாதானத் தூது செல்வது, படை திரட்டுவது ஆகியன அடங்கும்.

ஆதி பருவத்தில் வரும் பருவசங்கிரகப் பகுதியில் சொல்லியிருப்பது போல, 186 பகுதிகளும் 6,698 ஸ்லோகங்கள் அடங்கியது இந்தப் பருவமாகும்.

சிறப்பு
ஒப்பற்ற விதுர நீதி இந்தப் பருவத்தில்தான் வருகிறது. இந்த நீதி குருக்ஷேத்திரப் போருக்கு  முன்பு விதுரரால், திருதராஷ்டிரனுக்குச் சொல்லப்பட்டது.

விதுரனின் வேண்டுதலின் பேரில் சனத்குமாரர் திருதராட்டினுக்கு, இறவாப் பெரு நிலையை அடைய பிரம்ம வித்தை அருளப்பட்டது.

References

External links
Translation by Kisari Mohan Ganguli.
தமிழில் முழு மஹாபாரதம்

மகாபாரத பருவங்கள்
அபிவிருத்திக் கற்கைகள்

அபிவிருத்திக் கற்கைகள் என்பது வளர்ந்துவரும் நாடுகளின் வெளியீடுகளை அடையாளப்படுத்தும் சமூக அறிவியலின் பல்நெறிமுறைப் பிரிவு ஆகும். இது சமூக, பொருளாதார அபிவிருத்திசார் வெளியீடுகளை மையப்படுத்துவதும், வளர்ந்துவரும் உலகுக்கு வெளியிலுள்ள சமூகங்களையும் பிரதேசங்களையும் எட்டுவதுமாகும்.

அபிவிருத்திக் கற்றைகள் நிறுவனம் ஐக்கிய இராட்சியத்திலும் அயர்லாந்திலும் அபிவிருத்திக் கற்கைகள் பற்றி ஆய்வு மற்றும் கற்றலுக்கான பிரதான தகவல் வளத்தையுடையது.

அபிவிருத்திக் கற்கைகள் பல பல்கலைக்கழங்களுக்கூடாக முதுமானி மற்றும் இளமானி பட்டங்களை வளங்குகின்றது. 1990களின் ஆரம்பத்திலிருந்து இது பிரபல்யம் பெறத் தொடங்கியது. மூன்றாம் உலக நாடுகளில் இது கற்பிக்கப்பட்டு, ஆய்வுட்குட்படுத்தப்படுகின்றது. ஐக்கிய இராட்சியத்தில் உருவாகிய அபிவிருத்திக் கற்கைகள் காலணித்துவ வரலாற்றைக் கொண்ட நாடுகளிலும் ஆய்வுட்குட்படுத்தப்படுகின்றது.

அபிவிருத்திக் கற்கைகளின் நெறிமுறை
அபிவிருத்தி வெளியீடுகள் பின்வருவனவற்றை உள்ளடக்கியது:
பரப்பெல்லைக் கற்கைகள்
மக்கள்தொகை ஆய்வு
மக்கள் தொகையியல்
அபிவிருத்தி தொடர்பாடல்
அபிவிருத்திக் கோட்பாடுகள்
சூழலியல்
பொறியியல்
சூழல் கற்கைகள்
மனிதப் பாதுகாப்பு
குடியேற்றக் கற்கைகள்
போதனாமுறை
பொது நலம்
சமூகக் கொள்ளை
நகராக்கம்
பெண்ணியல்

உசாத்துணை

வெளி இணைப்புகள்
 Development Studies Internet Resources
 Studying Development – International Development Studies course directory 

சமூகவியல்
சிவாலய ஓட்டம்

சிவாலய ஓட்டம் என்பது ஆண்டுதோறும் இந்தியாவின்,  தமிழ்நாட்டில், கன்னியாகுமரி மாவட்டத்திலுள்ள 12 சிவாலயங்களில். மகா சிவராத்திரி அன்று நடைபெறும் திருவிழாவை குறிப்பதாகும்.

சிவாலய ஓட்டத்தில் பக்தர்கள் செல்லும் கோவில்கள் 
 திருமலை 
 திக்குறிச்சி, 
திற்பரப்பு, 
திருநந்திக்கரை, 
பொன்மனை, 
பன்னிப்பாகம், 
கல்குளம், 
மேலாங்கோடு, 
திருவிடைக்கோடு, 
திருவிதாங்கோடு,
திருபன்றிக்கோடு 
திருநட்டாலம்

மேற்கண்ட பன்னிரண்டு சிவாலயத் திருத்தலங்களில் கோபாலா, கோவிந்தா என்ற நாமம் உச்சரித்தவாறு சென்று, அங்குள்ள குளத்தில் நீராடி சிவனை வழிபடுவர்.

மேற்கோள்கள்

வெளி இணைப்புகள் 
 முஞ்சிறை, பார்த்திபசேகரபுரம்

சைவ சமய விழாக்கள்
கன்னியாகுமரி மாவட்டத்திலுள்ள இந்துக் கோயில்கள்

en:Sivalaya Ottam
கிண்ணை

கிண்ணை (Sonneratia caseolaris, ஆங்கிலம்: Mangrove Apple,  Crabapple Mangrove) என்பது லித்ராசிய குடும்ப தாவரம் ஆகும்.

இம்மரம் அலையாத்திக் காடு வகையைச் சார்ந்ததும் 20 மீட்டர் உயரம் வரை வளரக்கூடியதும் இதன் அடிமர விட்டம் 50 செ.மீ கொண்டும் காணப்படும். இது வெப்பமண்டல ஐதான களித் தரைகளில் ஆப்பிரிக்காவிலிருந்து இந்தோனேசியா வரை காணப்படுகின்றது. அவுத்திரேலியா முதல் சீனா, பிலிப்பீன்சு வரையான இடங்களிலும் இது காணப்படுகின்றது.

பாவனை
இதன் பழமும் இலையும் உண்ணத்தக்கவை. இது குறிப்பிட்ட சில இடங்களில் உணவாகக் கொள்ளப்படுகின்றது.

இது சிலவேளை தக்கை மரம் மரம் என அழைக்கப்படுகின்றது. சில இடங்களில் மீனவர்களில் இதன் மூச்சுவேரை சிறு மிதவைகளாக அமைந்து வலையின் மிதப்பாகப் பயன்படுத்துகின்றனர்.

உசாத்துணை

வெளி இணைப்புகள்
 
Mangrove flora: berembang (Sonneratia caseolaris)  
Flowers of India - Apple Mangrove 
Sonneratia caseolaris 

இலங்கைத் தாவரங்கள்
பழ மரங்கள்
தேன் (தாவரம்)

தேன் பழம் (Muntingia calabura, ஆங்கிலம்:Jamaican cherry, Panama berry, Singapore cherry, Bajelly tree, Strawberry tree) என்பது முன்டிங்கியா இன பூக்கும் தாவரம் ஆகும். இதன் தாயகமாக தென் மெக்சிக்கோ, கரீபியன், மத்திய அமெரிக்கா, மேற்கு தென் அமெரிக்கா, பெரு, பொலிவியா ஆகிய நாடுகள் காணப்படுகின்றன. இலங்கை பேச்சு வழக்கில் இது "ஜேம் பழம்" என அழைக்கப்படுகின்றது.

இது ஒரு 7-12 மீட்டர் உயரமுடைய கிளைகளைக் கொண்ட சிறிய மரம். இதன் இலை 2.5–15 செ.மீ. நீளமும் 1–6.5 செ.மீ அகலமும் உடையது. இதன் பூ சிறியதாகவும் வெள்ளை நிறத்துடன் காணப்படும். இது 1–1.5 செ.மீ சிவப்பு, இள மஞ்சள் பழங்களை விளைவிக்கின்றது. இதன் பழங்கள் உண்ணத்தக்கதும், இனிப்பான சாற்றைக் கொண்டுள்ளது. இதனுள் மிகச்சிறிய (0.5 மி.மி) மஞ்சல் நிற விதைகள் அதிகமாகக் காணப்படும்.

உசாத்துணை

வெளி இணைப்புகள்
Germplasm Resources Information Network: Muntingia calabura
USDA Plants Profile: Muntingia calabura
Aratiles
Jamaican Cherry Tree 
Pacific Island Ecosystems: Muntingia calabura
Claude Lévi-Strauss: The use of wild plants in tropical South America

பழ மரங்கள்
ஏரி மாவட்டம்

ஏரி மாவட்டம் (Lake District அல்லது  The Lakes அல்லது Lakeland)  வடகிழக்கு இங்கிலாந்தில் உள்ள ஓர் மலைப்பாங்கான மண்டலம். புகழ்பெற்ற சுற்றுலாத் தலமாக விளங்கும் இப்பகுதி இங்குள்ள ஏரிகள், காடுகள், மலைகள் (ஃபெல்கள்) ஆகியவற்றிற்கு மட்டுமல்லாது 19வது நூற்றாண்டின் துவக்க காலத்தில் இங்கு வாழ்ந்திருந்த ஏரி கவிஞர்கள் என அறியப்படும்  வில்லியம் வேர்ட்ஸ்வொர்த் போன்றோரின் கவிதைகளுக்காகவும் எழுத்துக்களுக்காகவும் புகழ்பெற்றுள்ளது.

இப்பகுதி தேசியப் பூங்காவாக மே 9, 1951இல் அறிவிக்கப்பட்டது. இங்கிலாந்தில் பீக் மாவட்டத்தை அடுத்து தேசியப் பூங்காவாக அறிவிக்கப்பட்டது இதுவே ஆகும். ஐக்கிய இராச்சியத்தில் மிகவும் கூடுதலான சுற்றுலாப் பயணிகள் வருகை தரும் தேசியப் பூங்காவாக இது உள்ளது.ஆண்டுக்கு 15.8 மில்லியன் வருகைகளும் ஆண்டுக்கு நாள் வருகையாளர்கள்  23 மில்லியனாகவும் உள்ளது.

இங்கிலாந்திலேயே மிக உயர்ந்த சிகரமாகிய இசுகாஃபெல் பைக் இங்குதான் உள்ளது. இங்கிலாந்தின் மிக ஆழமான ஏரியான வெஸ்ட் வாட்டரும் மிக நீளமான ஏரியான வின்டர்மெரியும் இந்த தேசியப் பூங்காவில்தான் உள்ளது.

சான்றுகோள்கள்

மேல் தகவல்களுக்கு
Hollingsworth, S. 'The Geology of the Lake District: a review', Proc. Geologists Assoc., 65 (Part 4) 1954
Moseley, F. Geology of the Lake District, Yorkshire Geologic

வெளி இணைப்புகள்

Lake District Sports 
Cumbria Tourist Board
Lake District Walks 
Lake District National Park Authority
Friends of the Lake District

இங்கிலாந்தின் புவியியல்
தேசியப் பூங்காக்கள்
பெருங்கணினி

பெருமுகக் கணிப்பொறி அல்லது பெருங்கணினி (Mainframe computer) என்பது கணக்கெடுப்புகள், தொழில் மற்றும் நுகர்வோர் புள்ளி விபரங்கள்,நிறுவன வளம் திட்டமிடல், பரிவர்த்தனை செயல்பாடுகள் போன்ற பல அதிக அளவிலான தகவல்களை செயல்படுத்துவதற்கும், தொழில் நிறுவனங்கள் மற்றும் அரசு நிறுவனங்களில் அதி முக்கியமான மென் பயன்பாடுகளை செயல்படுத்துவதற்கு மற்றும் பராமரிப்பதற்கும் உதவும் பெரிய வகை கணினி ஆகும். முதலில் ஆதி கணினிகளின் மையச் செயற்பகுதி (central processing unit) மற்றும் நினைவகங்கள் வைக்கப்பட்டிருக்கும் பெரிய அறைகள் இப்பெயரால் அழைக்கப்பட்டன. பின்னர் இப்பெயர் உயர் தர வணிக இயந்திரங்களிலிருந்து சாதாரண ஆற்றல் குறைந்த இயந்திரங்களை வேறுபடுத்துவதற்கு பயன்படுத்தபட்டது.
பெரிய அளவிலான கணினி கட்டமைப்புகள் 1960களில் நிறுவப்பட்டிருந்த போதிலும், அவை வளர்ந்து கொண்டேதான் இருக்கின்றன.

விரிவுரை
நவீன பெருங்கணினி வடிவமைப்பு பொதுவாக ஒரு பணி கணக்கீட்டு வேகத்தை (MIPS rate or FLOPS) விட பின்வரும் காரணிகளால் வரையறுக்கப்படுகிறது
 மிகுதியான உள்ளமைப்பு பொறியியல் மற்றும் அதனால் கிடைக்கும் அதி நம்பகத்தன்மை மற்றும் பாதுகாப்பு
 விரிவான உள்ளீடு-வெளியீடு வசதிகள்
 பழைய மென்பொருளுடன் மிகக்கச்சிதமான பின்னோக்கிய இணக்கம் 
 மகத்தான செயலாக்கத்திற்கான உயர்  வன்பொருள் மற்றும் கணணி பயன்பாட்டு (Computational Utilization) விகிதங்கள்

இவற்றின் உயர் நிலைப்பு தன்மை மற்றும் நம்பகத்தன்மை, இந்த இயந்திரங்களை நெடு நேரம் தடையில்லாமல் இயங்குவதற்கு வழிவகை செய்துள்ளது

மென்பொருள் மேம்பாடுகள் செய்வதற்கு வழக்கமாக இயக்குதளத்தையோ அல்லது அதன் பகுதிகளையோ நிர்மாணிக்க வேண்டி வரும். வேலைப்பளு பகிர்தலுக்கு துணை செய்யும் 'ஐபிஎம்'மின் Z/இத (Z/OS) மற்றும் இணை சிக்கலமைப்பு(Parallel Sysplex), அல்லது 'யுனிஸிஸ்'(Unisys)சின் எக்ஸ்பிசில் (XPCL) போன்ற மெய் நிகராக்கும் வசதிகள் மூலமாக மட்டுமே இச்செயலை சீர்குலைவில்லாமல் செய்ய இயலும். பெருங்கணினிகள் குறிப்பாக செயல்படா நேரம் விலையுயர்ந்ததாகவும் பேரழிவை விளைவிப்பதாகவும் உள்ள மென் பயன்பாடுகளில் பயன்படுத்தப்படுவதால் அதிக கிடைக்கும் தன்மையுடதாக (availability) இருக்கின்றன. அவற்றின் நெடுங்கால பயன்பாட்டிற்கு இது ஒரு முக்கிய காரணம் ஆகும். நம்பகத்தன்மை (Reliability),கிடைக்கும் தன்மை மற்றும் சரிபார்க்க இயலும் தன்மை (serviceability) (நகிச-RAS) ஆகியவை பெருங்கணினியை வரையருக்கும் பண்புகளாக உள்ளன.

உசாத்துணை

வெளி இணைப்புகள்

 IBM eServer zSeries mainframe servers
 Univac 9400, a mainframe from the 1960s, still in use in a German computer museum
 Lectures in the History of Computing: Mainframes
 Articles and Tutorials at Mainframes360.com: Mainframes
 Mainframe Tutorials and Forum at mainframewizard.com: Mainframes

கணினி வகைகள்
தமிழ்நாடு கூட்டுறவு சங்கங்களுக்கான தேர்தல், 2013

தமிழ்நாடு கூட்டுறவு சங்கங்களுக்கான தேர்தல், 2013 என்பது, தமிழ்நாட்டிலுள்ள கூட்டுறவு சங்கங்கள் அனைத்திற்கும் இயக்குநர்கள் மற்றும்  தலைவர் போன்ற பொறுப்புகளைத் தேர்வு செய்வதற்காக 2013ல் இடம்பெற்ற தேர்தல் ஆகும்.

கூட்டுறவு சங்கங்கள்

தமிழ்நாட்டில் கூட்டுறவு சங்கங்களின் பதிவாளர் மற்றும் இதர செயற் பதிவாளர்களான பால்வளத்துறை ஆணையர், கைத்தறித்துறை இயக்குநர், மீன்வளத்துறை ஆணையர், தொழில் வணிகத்துறை ஆணையர், கால்நடை பராமரிப்புத்துறை இயக்குநர், சர்க்கரைத்துறை இயக்குநர், பதிவாளர் (வீட்டு வசதி), சமூக நலத்துறை இயக்குநர், கதர் கிராம தொழில்துறை ஆணையர், வேளாண்மைத்துறை இயக்குநர் ஆகிய 14 செயற்பதிவாளர்களின் கட்டுப்பாட்டின் கீழ் 22 ஆயிரத்து 532 கூட்டுறவு சங்கங்கள் இயங்கி வருகின்றன.

தமிழ்நாடு மாநிலக் கூட்டுறவு தேர்தல் ஆணையம்

தமிழ்நாட்டிலுள்ள உள்ளாட்சி அமைப்புகளுக்கான தேர்தல்களை நடத்த தனியாக மாநில தேர்தல் ஆணையம் அமைக்கப்பட்டிருப்பது போல், தமிழ்நாட்டிலுள்ள அனைத்து கூட்டுறவு சங்கங்களுக்கான தேர்தல்களை நடத்த தமிழ்நாடு மாநிலக் கூட்டுறவு தேர்தல் ஆணையம் ஒன்றை ஏற்படுத்தியுள்ளது.  இதன் ஆணையராக ஓய்வு பெற்ற இந்திய ஆட்சிப்பணி அதிகாரி எம்.ஆர்.மோகன் நியமிக்கப்பட்டுள்ளார்.

ஐந்து நிலைகளிலான தேர்தல்

கூட்டுறவு சங்கங்களுக்கான தேர்தல் ஐந்து நிலைகளில் நடைபெற உள்ளது. முதல் நிலையில் கூட்டுறவு விற்பனை சங்கங்கள் தவிர இதர தொடக்க கூட்டுறவு சங்கங்களுக்கு தேர்தல் நடத்தப்பட உள்ளது. இரண்டாம் நிலையில் கூட்டுறவு விற்பனை சங்கங்கள், கூட்டுறவு சர்க்கரை ஆலைகள், செயற் பதிவாளர்களின் கட்டுப்பாட்டில் உள்ள மத்திய வகை கூட்டுறவு சங்கங்களுக்கு தேர்தல் நடத்தப்பட உள்ளது. மூன்றாம் நிலையில் மத்திய கூட்டுறவு வங்கிகள், கூட்டுறவு மொத்த விற்பனை பண்டக சாலைகள் (தமிழ்நாடு மாநில தலைமை கூட்டுறவு வங்கி, தமிழ்நாடு நுகர்வோர் கூட்டுறவு இணையம், தமிழ்நாடு கூட்டுறவு ஒன்றியம் ஆகியவை தவிர) இதர தலைமை கூட்டுறவு சங்கங்களுக்கு தேர்தல் நடைபெற இருக்கிறது. நான்காம் நிலையில் மாவட்ட கூட்டுறவு ஒன்றியங்கள், கூட்டுறவு அச்சகங்கள், தமிழ்நாடு மாநில தலைமை கூட்டுறவு வங்கி, தமிழ்நாடு நுகர்வோர் கூட்டுறவு இணையம், தமிழ்நாடு தொழில் கூட்டுறவு வங்கி ஆகிய கூட்டுறவு சங்கங்களுக்கு தேர்தல் நடத்தப்பட உள்ளது. ஐந்தாம் நிலையில் தமிழ்நாடு கூட்டுறவு ஒன்றியத்திற்கு தேர்தல் நடத்தப்படுகிறது.

தேர்தல் நாட்கள்

முதல் நிலையில் தேர்தல் நடைபெறவுள்ள 22 ஆயிரத்து 192 சங்கங்களுக்கான தேர்தல் நான்கு கட்டங்களாக நடத்தப்படுகிறது. முதல் நிலையில் 5 ஆயிரத்து 855 சங்கங்களுக்கும், இரண்டாம் நிலையில் 5 ஆயிரத்து 603 சங்கங்களுக்கும், மூன்றாம் நிலையில் 5 ஆயிரத்து 481 சங்கங்களுக்கும், நான்காம் நிலையில் 5 ஆயிரத்து 253 சங்கங்களுக்கும் தேர்தல் நடத்தப்பட இருக்கிறது. முதல் நிலைத் தேர்தல் ஏப்ரல் 5 அன்றும், இரண்டாம் நிலைத் தேர்தல் ஏப்ரல் 12 அன்றும், மூன்றாம் நிலைத் தேர்தல் ஏப்ரல் 19  அன்றும், நான்காம் நிலைத் தேர்தல் ஏப்ரல் 27 அன்றும் நடைபெற உள்ளன.

ஆதாரம்

 தமிழ்நாடு அரசின் செய்திக்குறிப்பு

வெளி இணைப்புகள்
 தமிழ்நாட்டில் கூட்டுறவு சங்க தேர்தல்-மாநில தேர்தல் ஆணையர் அறிவிப்பு (தினத்தந்தி) 
 கூட்டுறவு சங்கத் தேர்தல் அறிவிப்பு   (தினகரன்)

தமிழ்நாடு கூட்டுறவு சங்கத் தேர்தல்கள்
கூட்டுறவு
வளைகுடா ஓடை

வளைகுடா ஓடை  (Gulf Stream) அத்லாந்திக் பெருங்கடலில் உள்ள ஓர் முதன்மை நீரோட்டம் ஆகும்.  இது வடக்கு அத்லாந்தியப் பெருங்கடலின் குறுக்கே ஓடுகிறது. புளோரிடாவின் முனையில் துவங்கும் இந்த நீரோட்டம், ஐக்கிய அமெரிக்கா, கனடாவின் நியூ பவுண்டுலாந்து ஆகியவற்றின்  கிழக்குக் கடலோரமாகச் சென்று அட்லாண்டிக் பெருங்கடலின் குறுக்காக நகர்ந்து  ஏறத்தாழ  ஆள்கூற்றில் இரண்டாகப் பிரிந்து  இதன் வடக்குப் பிரிவு வடக்கு ஐரோப்பாவிற்கும் தெற்குப் பிரிவு மேற்கு ஆபிரிக்காவிற்குமாக ஓடுகிறது. மேற்கத்திய வலுவூட்டலினால் வளைகுடா ஓடை வட அமெரிக்காவின் கிழக்கு கடற்கரையோரம் வடக்கு நோக்கியே நகர்கிறது.

வளைகுடா ஓடை வட அமெரிக்காவின் கிழக்கு கடலோரப்பகுதிகளின் வானிலையையும்  ஐரோப்பாவின் மேற்கு கடலோரப்பகுதிகளின் வானிலையையும்  பாதிக்கிறது. இதனால் குளிர்ந்த வடக்கில் இருந்தபோதும் மேற்கு ஐரோப்பாவின் கடலோரப் பகுதிகள் சூடாக உள்ளன. பல்வகை வலுவான சூறாவளிகளுக்கும் இவை காரணமாக அமைகின்றன. இந்த ஓடையிலிருந்து புதிப்பிக்கத்தக்க ஆற்றலை உற்பத்தி செய்ய குறிப்பிடத்தக்க வாய்ப்பு உள்ளதாக மதிப்பிடப்பட்டுள்ளது.

சேற்சான்றுகள்

வெளி இணைப்புகள் 

 பெருங்கடல் நகர்வு—மேற்கத்திய எல்லை நீரோடையாக வளைகுட ஓடையின் விவரிப்பு

பெருங்கடல் நீரோட்டங்கள்
அத்திலாந்திக்குப் பெருங்கடல்
ராஜசுலோசனா

ராஜசுலோசனா (Rajasulochana, , ஆகத்து 15, 1935 - மார்ச் 5, 2013, அகவை 77) பழம்பெரும் தமிழ்த் திரைப்பட நடிகை. 275-க்கும் மேற்பட்ட தமிழ், தெலுங்கு, கன்னடம், இந்தி மொழி திரைப்படங்களில் நடித்தவர்.

வாழ்க்கைக் குறிப்பு 
ராஜசுலோசனா 1935 ஆம் ஆண்டில் சித்தூரில் பிறந்தார். திரைப்பட நடிகர் மற்றும் இயக்குனரான சி.எஸ்.ராவ் என்பவரை மணந்தார். 17 வயதில் நடிக்க வந்த இவர் 1953-ல் குணசாகரி என்ற கன்னடப் படத்தில் அறிமுகமாகி தமிழில் சத்யசோதனை படம் மூலம் தமிழுக்கு அறிமுகமானார்.

பின்னாளில் அமெரிக்காவிற்குப் புலம் பெயர்ந்தார். அமெரிக்காவில் இருந்தபோது நடன பள்ளிகள் நடத்தி வந்தார். பின்னர் மீண்டும் இந்தியா திரும்பி சென்னையில் "புஷ்பாஞ்சலி நிருத்ய கலாகேந்திரம்" என்னும் நாட்டியப் பள்ளியை துவக்கி நாட்டிய கலைஞர்களை உருவாக்கும் பணியில் ஈடுபட்டு வந்தார்.

நடித்த தமிழ்த் திரைப்படங்கள் 
கதாநாயகியாகவும், குணசித்திர, வில்லி வேடங்களிலும் திரைப்படங்களில் நடித்தார்.

1950கள்
 1953 பெற்ற தாய் - சிறப்புத் தோற்றம்
 1954 மாங்கல்யம்
 1955 பெண்ணரசி
 1955 குலேபகாவலி - நக்மதா
 1956 மர்ம வீரன்
 1956 ரங்கோன் ராதா - ராதா
 1956 ராஜா ராணி
 1957 அலாவுதீனும் அற்புத விளக்கும் - சித்தாரா
 1957 அம்பிகாபதி - கண்ணம்மா
 1957 சாரங்கதரா
 1957 வணங்காமுடி (திரைப்படம்) - அம்பிகா
 1957 பத்தினி தெய்வம்
 1958 தை பிறந்தால் வழி பிறக்கும்
 1958 வாழ்க்கை ஒப்பந்தம் - ராதா ராணி
 1959 மஞ்சள் மகிமை
 1959 ராஜமகுடம் - பிரமீளா
 1959 சகோதரி
 1959 தாய் மகளுக்கு கட்டிய தாலி

1960கள்
 1960 கவலை இல்லாத மனிதன்
 1960 பொன்னித் திருநாள்
 1960 சங்கிலித்தேவன்
 1961 அரசிளங்குமரி - அழகுராணி
 1961 நல்லவன் வாழ்வான்
 1961 தூய உள்ளம்
 1962 படித்தால் மட்டும் போதுமா
 1963 பரிசு
 1967 என் தம்பி
 1968 திருமால் பெருமை

1970கள்
 1973 பாரத விலாஸ் சமீரா
 1974 நான் அவனில்லை
 1975 சில நேரங்களில் சில மனிதர்கள் - பத்மா
 1975  இதயக்கனி
 1976  துணிவே துணை
 1977 பாலாபிசேகம் - செங்கமலம்
 1977 காயத்ரி
 1978 ஸ்ரீ காஞ்சி காமாட்சி

1980கள்
 1982 இளஞ்சோடிகள் - சிவகாமி நாச்சியார்

1990கள்
 1992 எங்க வீட்டு வேலன்

மறைவு
சிறுநீரக கோளாறால் அவதிப்பட்டு வந்த ராஜசுலோசனா சென்னையில் உள்ள தனியார் மருத்துவமனை ஒன்றில் அனுமதிக்கப்பட்டு 2013 மார்ச் 5 காலையில் தனது 77வது அகவையில் காலமானார். இவருக்கு ஷியாம் சுந்தர், ஸ்ரீ, தேவி ஆகிய மூன்று பிள்ளைகள் உள்ளனர். ஏழு ஆண்டுகளுக்கு முன்னர் இவரது கணவர் ராவ் காலமானார்.

மேற்கோள்கள் 

எம்ஜிஆர், சிவாஜி படங்களில் நடித்த நடிகை ராஜசுலோசனா மரணம் , தமிழ்முரசு
The queen of the screen

தமிழ்த் திரைப்பட நடிகைகள்
2013 இறப்புகள்
கன்னடத் திரைப்பட நடிகைகள்
1935 பிறப்புகள்
20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
தெலுங்கு மக்கள்
கரவு தொழில்நுட்பம்

கரவு தொழினுட்பம் (stealth technology) ஒரு இராணுவ உத்திகள் மற்றும் முடக்க மின்னணு எதிர்வினையின் ஒரு துணை துறையாகும். இந்த தொழினுட்பம், பொருள்களைக் கண்டறியும் கருவிகளுக்கு எதிராக பொருள்களுக்குக் குறைந்த அவதானிக்கக்கூடிய தன்மையை அளிக்கிறது. நவீன போர் நுட்பங்களில் இது அளப்பரிய பங்காற்றுகிறது. தற்கால வானூர்திகள், போர்க்கப்பல்கள், நீர்மூழ்கிக் கப்பல்கள், மற்றும் ஏவுகணைகளில் கரவு தொழினுட்பம் பயன்படுத்தப்படுகிறது.  கதிரலைக் கும்பாவாலோ(Radar), ஒலிச் செலுத்துவழி மற்றும் வீச்சளவு மூலமோ(Sonar), காட்சி, ஒலி, மற்றும் அகச்சிவப்பு முறைகள் மூலமோ கரவு தொழில்நுட்ப பொருள்களைக் கண்டறிவது கடினம்.

மேற்கோள்கள்

தொழினுட்பம்